Frank Gehry

[miniatura|dereita|[Museo Guggenheim Bilbao, unha das súas principais obras.]]
**Frank Owen Gehry**, nado en Ephraim Goldberg (Toronto) o 28 de febreiro do 1929 e finado o 5 de decembro de 2025 en Santa Mónica (Estados Unidos), foi un arquitecto canadense.

É coñecido polos seus deseños esculturais dos edificios. Tamén é recoñecíbel polas estruturas curvas cubertas na súa meirante parte por metais reflectivos. A súa obra máis famosa, e a que amosa mellor a expresión do seu traballo, é o Museo Guggenheim Bilbao, que está recuberto de titanio. Foi gañador do Premio Pritzker no ano 1989 e do Premio Princesa de Asturias das Artes en 2014.

## Traxectoria 
Nado en Toronto nunha familia xudía, Gehry mudouse aos 17 anos aos Ánxeles (California) para se formar na Universidade de California do Sur en arquitectura. Despois comezou a estudar planeamento urbano en Harvard, mais non rematou. En 2025 moraba nos Ánxeles, estando naturalizado estadounidense.

O director Sydney Pollack fixo no ano 2005 unha película documental sobre a súa persoa, titulada *Sketches of Frank Ghery* (apuntamentos de Ghery), na que se fala dos seus inicios, das relacións e sentimentos cara ás súas obras, ou das críticas que recibe.

## Premios 
En recoñecemento ao seu labor, Frank Gehry recibiu numerosos e prestixiosos premios e distincións, como as seguintes:

:* 1977 - Arnold W. Brunner Memorial Prize in Architecture (American Academy of Arts and Letters.)
:* 1989 - Premio Pritzker.
:* 1992 - Premio da Fundación Wolf das Artes (Arquitectura).
:* 1992 - Praemium Imperiale Award for Architecture, da «Japan Art Association».
:* 1994 - Premio Dorothy and Lillian Gish.
:* 1998 - National Medal of Arts (AEB).
:* 1998 - Premio Friedrich Kiesler.
:* 1999 - Medalla de Ouro do AIA, American Institute of Architects (AEB).
:* 2000 - Medalla de Ouro, Royal Institute of British Architects.
:* 2002 - Gold Medal for Architecture (American Academy of Arts and Letters).
:* 2002 - Comendador da Orde do Canadá.
:* 2003 - Medalla de Prata de Caldes de Malavella.
:* 2008 - Gran Cruz da Orde de Carlomagno do Principado de Andorra (despois rexetouna).
:* 2014 - Premio Príncipe de Asturias das Artes.

## Obras representativas 
* Casa Frank Gehry (California).
* Museo Guggenheim Bilbao, Bilbao, País Vasco.
* Adega-Hotel Marqués de Riscal, Elciego (Áraba), País Vasco.
* Casa Danzante, Praga, República Checa.
* Edificio do Banco DG, Berlín, Alemaña.
* Centro Stata, Instituto Tecnolóxico de Massachusetts, Boston, Estados Unidos
* Edificio Peter B. Lewis, Cleveland, Ohio, Estados Unidos
* Escola de Management Weatherhead, Cleveland, Ohio, Estados Unidos
* Centro de Exposicións, Columbia, Maryland, Estados Unidos
* Centro postal Merriweather, Columbia, Maryland, Estados Unidos
* Sede principal de Rouse Company, Columbia, Maryland, Estados Unidos
* Centro Maggie's Dundee, Dundee, Escocia.
* Torre Gehry, Hanóver, Alemaña.
* Sala de Concertos Walt Disney, Os Ánxeles, Estados Unidos
* Museo Experience Music Project, Seattle, Estados Unidos
* Universidade de Minnesota, Minneapolis, Minnesota, Estados Unidos
* Museo de Arte Weisman, Minneapolis, Minnesota, Estados Unidos
* Pavillón Jay Pritzker, Chicago, Illinois, Estados Unidos
* O Peixe dourado no Port Olímpic de Barcelona, Cataluña.
* Vitra Design Museum en Weil am Rhein.
* Museo da Biodiversidade na cidade de Panamá.

## Imaxes dalgúns edificios do arquitecto 

Ficheiro:Guggenheim museum Bilbao HDR-image.jpg|Museo Guggenheim, Bilbao.
Ficheiro:ELCIEGO - ALAVA.jpg|Adega-Hotel Marqués de Riscal en Elciego (Áraba).
Ficheiro:Prag ginger u fred gehry.jpg|Casa Danzante, Praga.
Ficheiro:DG Bank Interior, Berlin.jpg|Vestíbulo do DG Bank.
Ficheiro:Wfm stata center.jpg|Centro Stata.
Ficheiro:PBLewis1.JPG|Edificio Peter B. Lewis.
Ficheiro:Gehry Pritzker.JPG|Pavillón Pritzker.
Ficheiro:Biomuseo panama.jpg|Museo da biodiversidade en Panamá

## Notas